









EELNÕU

  


N A R V A   L I N N A V O L I K O G U

                                 O T S U S
Narva
Narva Linnavolikogu 25.11.2010  otsuse

„Linnavalitsuse liikmete töötasu ja hüvitise

muutmine seoses euro kasutusele võtmisega“ 

nr 185 punkti 3 muutmine

1. Asjaolud ja menetluse käik

Narva Linnavolikogu 13. detsembri 2005 otsuse „ Linnavalitsuse liikmete kinnitamine ja teenistusest vabastamine” nr 190 punktiga 1  kinnitati linnavalitsuse liikmeks ja nimetati abilinnapeaks Aleksander Ljudvig.   Aleksander Ljudvig asus ametisse 14.12.2005 a. Ametisse asumise hetkel oli  Aleksander Ljudvigi  avaliku teenistuse staaž  3 aasta 06 kuud ja 21 päeva. Narva Linnavolikogu 25.11.2010  otsuse „Linnavalitsuse liikmete töötasu ja hüvitise muutmine seoses euro kasutusele võtmisega“  nr 185 punktiga 3 määrati abilinnapea Aleksander Ljudvigi töötasu sh lisatasu avaliku teenistusstaaži eest 5% ametipalgast.

Alates 24.05.2012 on tema avaliku teenistuse staaž  üle 10 aastat. Seoses sellega makstakse  lisatasu avaliku teenistuse eest 10% ametipalgast.




2.  Õiguslikud alused

Vastavalt kohaliku omavalitsuse seaduse § 22  lõike 1 punktile 19 Volikogu ainupädevuses on vallavanemale või linnapeale ja palgalistele valitsusliikmetele töötasu määramine ning teiste hüvituse maksmise otsustamine ja selle suuruse määramine.

Narva linnavolikogu  30.10.2003.a  määruse nr 53/23 „Narva linna omavalitsuse ametiasutuste ametnike palgamäärade ja palgatingimuste kinnitamine” lisa 1 punkti 6.2.2 alusel makstakse ametnikule lisatasu teenistusstaaži eest järgmiselt:

alates 10-aastasest teenistusstaažist – 10% ametipalgast

3. Otsus
3.1  Asendada Narva Linnavolikogu 25.11.2010  otsuse „Linnavalitsuse liikmete töötasu ja hüvitise muutmine seoses euro kasutusele võtmisega“  nr 185 punktis 3 sõnad „lisatasu teenistusstaaži eest 5% 106,34 eurot“ sõnadega „lisatasu teenistusstaaži eest 10% 213 eurot“. 

                                    4. Rakenduslikud sätted
4.1 Otsus jõustub seadusega sätestatud korras.

4.2  Otsust rakendada alates 24.05.2012 

4.3 Otsust võib vaidlustada Tartu Halduskohtu Jõhvi kohtumajas 30 päeva jooksul

arvates otsuse teatavakstegemisest.

